Vestersøbåden
Vestersøbåden er en 6,2 m lang og 65 cm bred stammebåd, altså en båd gjort ud af en enkelt træstamme, fundet i 1952 i forbindelse med tørlægningen af Vestersø ved Lemvig i Vestjylland.
Først mange år senere, i 1988, blev bådens alder bestemt ved hjælp af kulstof 14-datering. Det viste sig, at det var bygget i slutningen af bronzealderen, i perioden 775-375 f.v.t.
Båden fra Vestersø er således det ene af kun to bådfund, der med sikkerhed kan dateres til bronzealderen. Det andet bådfund er Varpelevbåden fundet på Stevns i Tryggevælde Ådal.